Juliette Binoche

**Juliette BINOCHE** estas teatra kaj kina franca aktorino naskita en Parizo la 9-an de marto 1964.

## Biografio kaj kariero
Ŝia patrino estas komediisto kaj ŝia patro skulptisto, Juliette Binoche tre frue ekfamiliariĝis kun dramartaj kursoj de sia patrino. Post kelkaj teatraĵaj spertoj, ŝi estis varbita de famaj enscenigistoj kiel Jean-Luc Godard, Doillon kaj André Téchiné.

Juliette Binoche renkontis la reĝisoron Leos Carax en 1986 dum la filmado de *Mauvais sang* kaj fariĝis lia koramikino. Sed la farado de *Les Amants du Pont Neuf* kiu daŭris tri jarojn (1989-1991) disigis la gekoramikojn. Pro sia interpretado en *The Unbearable Lightness of Being* fronte al Daniel Day-Lewis (1987) kaj en *Fatale* kun Jeremy Irons (1992), ŝia kariero pulsiĝis internacie.

Ŝi preferis respondi je la propono de la pola reĝisoro Krzysztof Kieslowski por la trilogio *Tri koloroj: Blua, Blanka, Ruĝa* ol tiu de Steven Spielberg en la buĝetega dinosaŭra *Jurassic Park*. En la trilogio je la koloroj de la franca flago, Juliette sukcesis ricevi la premion Cezaro pri la plej bona aktorino. Ŝi antaŭ estis nomumita trifoje kaj tri pluaj nomumoj sekvos.

Juliette Binoche naskis Raphaël-on en 1993.

Kun roloj de romantikaj heroinoj en *Le Hussard sur le Toit* (1995) kaj en *The English Patient* (1997), ŝi ricevis 37 jarojn post Simone Signoret la saman premion pro la sama rolo, nome la Oskar-premion por la plej bona duaranga rolo. Johnny Depp poste fariĝis ŝia koramiko en la penstradicia komedio *Chocolat*.

En 2000 naskiĝis ŝia dua infano -Hannah-, kies patro estis la aktoro Benoît Magimel (ili malkuniĝis en 2003). Ili renkontiĝis dum la filmado de *Les Enfants du Siècle* en kiu ŝi rolis kiel George Sand. Juliette rolis paroleman beligistinon blokitan en flughaveno en *Décalage Horaire* (2002) kaj interalie rolis sinsekve en *Caché*, primurdara filmo de Michael Haneke kaj en la dramo *Mary* de Abel Ferrara.

## Filmaro 
[eta|dekstra|300px|Kun [Jean Reno okaze de la 2002-a festivalo de Cannes]]

## Nomumoj kaj premioj 
* Prix Romy Schneider en 1986
* Nomumita en la Cezaro de la plej bona aktorino en 1993 pro *Fatale*
* Plej bona aktorino en la Mostra de Venecio en 1993 pro *Trois couleurs : Bleu*
* Cezaro de la plej bona aktorino en 1994 pro *Trois couleurs : Bleu*
* Nomumita en la Golden Globe de la plej bona aktorino en 1994 pro *Trois couleurs : Bleu*
* Nomumita en la Cezaro de la plej bona aktorino en 1996 pro *Le Hussard sur le toit*
* Oskaro de la plej bona dua rolo en 1996 pro *The English Patient*
* British Academy of Film and Television Arts de la plej bona dua ina rolo 1997 pro *The English Patient*
* Plej bona aktorino en la Berlinale en 1997 pro *The English Patient*
* Nomumita en la Golden Globe kiel plej bona dua rolino en 1997 pro *The English Patient*
* Nomumita en la Oskaro de la plej bona aktorino en 2000 pro *Chocolat*
* Nomumita en la British Academy Award kiel plej bona aktorino en 2001 pro *Chocolat*
* Nomumita en la Cezaro de la plej bona aktorino en 2001 pro *La Veuve de Saint-Pierre*
* Nomumita en la Golden Globe kiel plej bona aktorino en 2001 pro *Chocolat*

## Eksteraj ligiloj 
* Retejo dediĉita al la aktorino (france, angle) 
* allô ciné (france)
* IMDb (angle)

Kategorio:Francaj aktoroj